ຍີ່ປຸ່ນຢາກເຮັດຂໍ້ຕົກລົງ ກັບຫວຽດນາມ
ຍີ່ປຸ່ນຊອກຫາຊ່ອງທາງເຮັດ ຂໍ້ຕົກລົງກ່ຽວກັບແຮ່ທາດ ທີ່ຫາຍາກ ກັບຫວຽດນາມ
ຍີ່ປຸ່ນກ່າວວ່າ ຕົນຈະຊອກຫາຊ່ອງທາງເພື່ອໃຫ້ມີການຕົກ ລົງກັບຫວຽດນາມ ກ່ຽວກັບການພັດທະນາຮ່ວມກັນ ແຮ່ ທາດທີ່ຫາຍາກຢູ່ໃນຫວຽດນາມ ຍີ່ປຸ່ນພວມຊອກຫາແຫຼ່ງທີ່ມາໃໝ່ຂອງແຮ່ທາດທີ່ຍາກທີ່ຈໍາ ເປັນຕ້ອງໄດ້ໃຊ້ ໃນຜະລິດຕະພັນຮາຍເທັກຫຼາຍໆຢ່າງນັ້ນ ນັບຕັ້ງແຕ່ໄດ້ມີການຈົ່ມທຸກ ກ່ຽວກັບອັນທີ່ເທົ່າກັບເປັນ ການຫ້າມສົ່ງອອກແຮ່ທາດທີ່ຫາຍາກ ຈາກຈີນ ການຕົກລົງທີ່ວ່ານີ້ ອາດຈະ ບັນລຸກັນໃນວັນທີ 31 ຕຸລາ ຈະມານີ້ ເວລານາຍົກລັດ ຖະມົນຕີຍີ່ປຸ່ນ ທ່ານ Nao- to Kan ພົບປະກັບນາຍົກ ລັດຖະມົນຕີຫວຽດນາມ ທ່ານ Nguyen Tan Dung ທີ່ນະຄອນຫຼວງຮ່າໂນ່ຍ ຍີ່ປຸ່ນໄດ້ປະກາດໃນຕົ້ນເດືອນນີ້ວ່າ ຕົນໄດ້ສົ່ງຜູ້ແທນໄປຍັງມົງໂກເລຍ ເພື່ອສຶກສາເບິ່ງວ່າ ຈະຊ່ອຍປະເທດດັ່ງກ່າວໄດ້ແນວໃດ ໃນການພັດທະນາແຮ່ທາດທີ່ຫາຍາກ ຈີນເປັນຜູ້ສະໜອງຕອບຫຼາຍກວ່າ 95% ໃນຄວາມຕ້ອງການກ່ຽວກັບແຮ່ ທາດທີ່ຫາຍາກ ຈີນໄດ້ປະຕິເສດວ່າ ຕົນບໍ່ໄດ້ຕັດການສົ່ງອອກໄປຍັງຍີ່ປຸ່ນແຕ່ກໍເວົ້າວ່າ ຕົນຈະຈຳກັດການ ສົ່ງອອກເພື່ອໃຫ້ເປັນທີ່ແນ່ໃຈວ່າແຮ່ທາດເຫຼົ່ານີ້ ຍັງມີຢູ່